ስድስተኛው የኢትዮጵያና የግብጽ የጋራ ኮሚሽን ስብሰባ በሚኒስትሮች ደረጃ እየተካሄደ ነው
ስድስተኛው የኢትዮጵያና የግብጽ የጋራ ኮሚሽን ስብሰባ በሚኒስትሮች ደረጃ ከትናንት አንስቶ በካይሮ እየተካሄደ መሆኑ ተመለከተ ፡፡በዚህ የመከፈቻ ስነ-ስርዓት ላይ ንግግር ያደረጉት የአፍሪካ ጉዳዮች ዳይሬክተር ጀነራል አቶ አየለ ሊሬ እንዳሉት፤ ኢትዮጵያና ግብጽ በተለያዩ ጉዳዮች ላይ የጋራ ፍላጎቶች አሉዋቸው ፡፡ዳይሬከተር ጀነራሉ የሀገራቱ የጋራ ኮሚሽን ስብሰባ ኢትዮጵያና ግብጽ ቀደም ሲል የተስማሙባቸውን ትብብሮች በጋራ የሚፈትሹበትና የተሻለ የትብብር ስራዎችን ተግባራዊ ለማድረግ የሚነጋገሩበት እንደሚሆን ያላቸውን እምነት ገልጸዋል ፡፡የጋራ ኮሚሽኑ ስብሰባ ከሶስት ዓመት በፊት በተካሄደው አምስተኛው የጋራ ኮሚሽኑ ስብሰባ ወቅት በትምህርት በጤና ፣በግብርናና በዓሳ ሃብት ልማት ለመከናወናወን የወሰኑዋቸውን ተግባራት ያሉበትን ሁኔታና የተከናወኑ ተግባራትን ይመለከታል ፡፡በስድስተኛው የሁለቱም ሀገራት የጋራ ኮሚሽን ስብሰባ ማጠቃለያ ላይ በሁለትዮሽ ፣በአሁጉራዊና በዓለም አቀፍ ጉዳዮች ላይ እንዲሁም በኢንዳስትሪና በማዕድን ልማት ዘርፍ የሚያተኩሩ ስምምነቶች ይፈረማሉ8 ተብሎም ይጠበቃል ፡፡